*****

ΚΑΝΟΝΙΣΜΟΣ (ΕΟΚ) αριθ. 2506/85 ΤΗΣ ΕΠΙΤΡΟΠΗΣ

της 4ης Σεπτεμβρίου 1985

για δεύτερη παράταση της διάρκειας συμβολαίων ιδιωτικής αποθεματοποιήσεως που συνάπτονται στο Βέλγιο δυνάμει των κανονισμών (ΕΟΚ) αριθ. 772/85 και (ΕΟΚ) αριθ. 978/85 στον τομέα του χοιρείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,

τον κανονισμό (ΕΟΚ) αριθ. 2763/75 του Συμβουλίου της 29ης Οκτωβρίου 1975 περί καθορισμού των γενικών κανόνων για τη χορήγηση ενισχύσεων στην ιδιωτική αποθεματοποίηση στον τομέα του χοιρείου κρέατος (3), και ιδίως το άρθρο 3,

Εκτιμώντας:

ότι, λόγω της υγειονομικής καταστάσεως στον τομέα της εκτροφής που υπάρχει στο Βέλγιο, θεσπίσθηκαν από την Επιτροπή εξαιρετικά μέτρα στηρίξεως της αγοράς του χοιρείου κρέατος υπό μορφή ενισχύσεων στην ιδιωτική αποθεματοποίηση γι' αυτό το κράτος μέλος, μεταξύ άλλων, από τους κανονισμούς (ΕΟΚ) αριθ. 772/85 (4), όπως τροποποιήθηκε τελευταία από τον κανονισμό (ΕΟΚ) αριθ. 978/85 (3), και (ΕΟΚ) αριθ. 978/85, όπως τροποποιήθηκε από τον κανονισμό (ΕΟΚ) αριθ. 1086/85 (6)·

ότι το άρθρο 3 του κανονισμού (ΕΟΚ) αριθ. 2763/75 προβλέπει την παράταση των συμβολαίων αποθεματοποιήσεως με όρους που θα καθορισθούν· ότι ο κανονισμός (ΕΟΚ) αριθ. 1092/80 της Επιτροπής της 2ας Μαΐου 1980 περί λεπτομερειών εφαρμογής της χορηγήσεως των ενισχύσεων στην ιδιωτική αποθεματοποίηση χοιρείου κρέατος (7), όπως τροποποιήθηκε από τον κανονισμό (ΕΟΚ) αριθ. 201/85 (8), προβλέπει στο άρθρο 3 παράγραφος 1 στοιχείο στ) ότι τα συμβόλαια στην αποθεματοποίηση θα πρέπει να περιλαμβάνουν μία ένδειξη ότι η διάρκεια της αποθεματοποιήσεεως μπορεί να μειωθεί ή να παραταθεί·

ότι τα συμβόλαια των ενισχύσεων στην ιδιωτική αποθεματοποίηση για τα κρέατα που αποθηκεύονται δυνάμει των κανονισμών (ΕΟΚ) αριθ. 772/85 και (ΕΟΚ) αριθ. 978/85 έληγαν στο τέλος Ιουλίου του 1985 και είχαν παραταθεί για ένα μήνα με τον κανονισμό (ΕΟΚ) αριθ. 2007/85 (9)· ότι πρέπει, λόγω των γενικών συνθηκών που επικρατούν στην αγορά, να παραταθεί η προθεσμία αποθεματοποιήσεως για έναν ακόμη μήνα·

ότι η Επιτροπή Διαχειρίσεως Χοιρείου Κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τα συμβόλαια των ενισχύσεων στην ιδιωτική αποθεματοποίηση, που συνήφθησαν δυνάμει των κανονισμών (ΕΟΚ) αριθ. 772/85 και (ΕΟΚ) αριθ. 978/85, η διάρκεια αποθεματοποιήσεως παρατείνεται για έναν ακόμη μήνα, που αρχίζει την ημέρα της λήξεως του παραταθέντος συμβολαίου αποθεματοποιήσεως.

Τα ποσά των ενισχύσεων αυξάνονται σύμφωνα με τους πίνακες που εμφανίζονται στο παράρτημα των εν λόγω κανονισμών.

2. Σε περίπτωση κατά την οποία, μετά την παράταση του συμβολαίου αποθεματοποίησης που προβλέπεται στην παράγραφο 1, είναι απαραίτητο να αποθεματοποιηθεί το κρέας σε αποθήκη διαφορετική από την αρχική, το άρθρο 3 παράγραφος 2 στοιχείο α) του κανονισμού (ΕΟΚ) αριθ. 1092/80 δεν εφαρμόζεται, όσον αφορά τη μετακίνηση των αποθεματοποιημένων προϊόντων.

Για κάθε μετακίνησση πρέπει να έχει χορηγηθεί, εκ των προτέρων, άδεια από τον βελγικό οργανισμό παρέμβασης.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Σεπτεμβρίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 307 της 18. 11. 1980, σ. 5.

(3) ΕΕ αριθ. L 282 της 1. 11. 1975, σ. 19.

(4) ΕΕ αριθ. L 86 της 27. 3. 1985, σ. 20.

(5) ΕΕ αριθ. L 105 της 17. 4. 1985, σ. 6.

(6) ΕΕ αριθ. L 114 της 27. 4. 1985, σ. 36.

(7) ΕΕ αριθ. L 114 της 3. 5. 1980, σ. 22.

(8) ΕΕ αριθ. L 23 της 26. 1. 1985, σ. 19.

(9) ΕΕ αριθ. L 188 της 20. 7. 1985, σ. 25.